* **Ελβετία – Αλσατία – Αλπικό τρένο 6 μέρες 01-06/05/24. Αεροπορικώς**

**1η Μέρα | Θεσσαλονίκη – Ζυρίχη – Στρασβούργο – Περιήγηση πόλης**

Συγκέντρωση νωρίς το πρωί στο αεροδρόμιο ‘’Μακεδονία’’ για την απευθείας πτήση μας στην Ζυρίχη. Άφιξη και άμεση αναχώρηση για το Στρασβούργο. Άφιξη στην πρωτεύουσα και κυριότερη πόλη του νομού του κάτω Ρήνου, το Στρασβούργο. Θα μας εντυπωσιάσουν τα επιβλητικά κτίρια, τα γραφικά δρομάκια, τα λιθόστρωτα στενά, το πρότυπο δίκτυο συγκοινωνιών, τα ατελείωτα κανάλια, το έντονο υδάτινο στοιχείο της και η ιδιαίτερη αρχιτεκτονική της. Μοναδική πινελιά στη γραφικότητα της περιοχής προσδίδει η Petite France, μια περιοχή η οποία μοιάζει να είναι βγαλμένη από τα παραδοσιακά παραμυθία του Σαρλ Περώ και την εποχή του 1600. Το εμπόριο και οι παραδοσιακές δραστηριότητές είναι αυτές που συνέβαλαν καθοριστικά στην ανάπτυξη της. Μια ματιά στο φράγμα Βομπάν θα μας πείσει για το μέγεθος των αμυντικών έργων, τα οποία έλαβαν χώρα περί το 1700. Ο προτεσταντισμός είναι έντονος στη περιοχή γεγονός το οποίο αποτυπώνεται και στη στενή σχέση μεταξύ της πόλεως και της γειτονικής Γερμανίας. Ένα από τα σημαντικότερα ιστορικά γεγονότα τα οποία διαδραματίστηκαν στην πόλη αυτή είναι το τύπωμα του πρώτου βιβλίου το 1450 από το Γουτεμβέργιο. Επισκεπτόμενοι την πόλη αυτή θα δούμε τον καθεδρικό ναό, ένα από τα υψηλότερα κτίρια στην Ευρώπη με ύψος 150 μέτρα, το εντυπωσιακό παλάτι Ροχάν με τα 3 μουσεία και άλλα. Το Στρασβούργο είναι η μόνη πόλη στον κόσμο, μαζί με τη Γενεύη, που δεν είναι πρωτεύουσα κράτους, αλλά φιλοξενεί την έδρα σημαντικών διεθνών θεσμών. Το Ευρωπαϊκό Κοινοβούλιο, το Συμβούλιο της Ε.Ε. και το Δικαστήριο Ανθρωπίνων Δικαιωμάτων κινούν τα νήματα της Γηραιάς Ηπείρου από την πόλη της βορειοανατολικής Γαλλίας. Ελεύθερος χρόνος στο κέντρο της πόλης, όπου σας προτείνουμε να δοκιμάσετε τα γευστικότατα μακαρόν και να πραγματοποιήσετε μια ονειρεμένη κρουαζιέρα στα κανάλια. Στη συνέχεια τακτοποίηση στο ξενοδοχείο μας.

**2η Μέρα | Στρασβούργο – Ομπερναί – Δρόμοι Κρασιού (Κολμάρ – Ρικβίρ – Εγκισάιμ).**

Πρωινό και στη συνέχεια θα αναχωρήσουμε για τη πανέμορφη πόλη Ομπερναί, χτισμένη στους πρόποδες των Βοσγίων που σύμφωνα με τον θρύλο είναι η γενέτειρα της Αγίας Οντίλ (προστάτιδος της Αγίας της Αλσατίας). Η πόλη φημίζεται για τις ιδιαίτερα όμορφες προσόψεις των σπιτιών, θα θαυμάσουμε την γοτθική εκκλησία, το Δημαρχείο από τον 16ο αιώνα και στη συνέχεια θα έχουμε ελεύθερο χρόνο. Συνεχίζουμε για το χωριό Ρικβίρ. Περιτριγυρισμένο από επάλξεις, το χωριό έχει επιβιώσει από πολέμους και έχει παραμείνει ανέπαφο. Δείτε τους μικροσκοπικούς δρόμους, τους οχυρούς τοίχους και τα σπίτια του 16ου αιώνα, θαυμάζοντας την αρχιτεκτονική αρμονία. Θα έχετε ελεύθερο χρόνο για να εξερευνήσετε την πόλη και να γευματίσετε. Μετά το μεσημεριανό γεύμα θα ακολουθήσετε τη γραφική διαδρομή κρασιού της Αλσατίας. Το Ρικβίρ Βρίσκεται ανάμεσα στην κοιλάδα του Ρήνου και την οροσειρά Vosges, η διαδρομή των 60 ετών περνάει από λοφώδεις πλαγιές για πάνω από 170 χιλιόμετρα. Έναν δημοφιλή τουριστικό προορισμό κυρίως για την αρχιτεκτονική των κτιρίων του 16ου αιώνα, που μοιάζουν ανέπαφα, και των τειχών που το περιβάλλουν. Στη συνέχεια θα αναχωρήσουμε για το Γαλλικό Κολμάρ, το στολίδι της Αλσατίας που βρίσκεται στο ‘’δρόμο του κρασιού’’ και φημίζεται για αυτά. Περιηγηθείτε στο ιστορικό του κέντρο που χαρακτηρίζεται από παραδοσιακά σπίτια κτισμένα στις όχθες του ποταμού Λάουχ. Θα θαυμάσουμε το δημαρχείο, τον καθεδρικό ναό αφιερωμένο στον Άγιο Μαρτίνο, όπως επίσης και μικρές πανέμορφες πλατείες με ενδιαφέρουσες υπαίθριες αγορές. Θα έχουμε ελεύθερο χρόνο στο πιο όμορφο σημείο της παλαιάς πόλης, την Μικρή Βενετία που χαρακτηρίζεται από κανάλια, περίτεχνες γέφυρες, αριστοκρατικά καφέ και γκουρμέ εστιατόρια. Έπειτα θα αναχωρήσουμε για το γραφικό χωριό Εγκισάιμ στη βόρειο - ανατολική Γαλλία, στο οποίο οι λέξεις ποτέ δεν μοιάζουν αρκετές για να περιγράψουν την ομορφιά του. Βρίσκεται απλωμένο γύρω από ένα φρούριο του 8ου αιώνα και έχει αλλάξει ελάχιστα τους τελευταίους πέντε αιώνες. Το χωριό οχυρώθηκε για πρώτη φορά το 1257 και τον 16ο αιώνα κατασκευάστηκαν στενά πέτρινα σοκάκια σε κύκλους, δίνοντας στο Εγκισάιμ έναν μοναδικό χαρακτήρα. Το κλίμα της περιοχής είναι ιδανικό για αμπελοκαλλιέργεια. Έτσι οι περισσότεροι κάτοικοι του είναι αμπελουργοί τα σπίτια τους τα χρησιμοποιούν σαν κελάρια και μαγαζιά όπου οι πολυάριθμοι τουρίστες μπορούν να γευτούν ή και να αγοράσουν το κρασί τους. Επιστροφή στο ξενοδοχείο μας.

**3η Μέρα |** **Στρασβούργο – Μπάντεν / Μπάντεν - Φράιμπουργκ - Ζυρίχη.**

Πρωινό και στη συνέχεια αναχώρηση για το Μπάντεν - Μπάντεν που φημολογείται ότι λένε δύο φορές το όνομα του, λόγω της ομορφιάς του. Βρίσκεται στη Γερμανία και είναι κτισμένο σε ρυθμό Μπαρόκ. Μια καταπράσινη πόλη με μεγάλα πάρκα η οποία φημίζεται επίσης για τα θερμά Λουτρά της, που σώζονται από τα Ρωμαϊκά χρόνια. Θα επισκεφθείτε το Καζίνο για να θαυμάσετε το υπέροχο κτίριο στο οποίο στεγάζεται. Ελεύθερος χρόνος. Στη συνέχεια θα αναχωρήσουμε για το Φράιμπουργκ όπου αξίζει να αναφέρουμε πως εδώ άφησε την τελευταία του πνοή ο τεράστιος Νίκος Καζαντζάκης. Το Φράιμπουργκ είναι από τις γνωστότερες και πλέον φημισμένες πανεπιστημιουπόλεις της Γερμανίας, όπου και θα περιηγηθούμε περιπατητικά στο ιστορικό κέντρο της πόλης για να δούμε τον εντυπωσιακό Καθεδρικό Ναό του 13ου αιώνα, χαρακτηριστικό δείγμα ρωμανικού και γοτθικού ρυθμού. Επίσης θα δούμε το ιστορικό Κάουφχαους του 16ο αιώνα που θυμίζει το γεγονός πως η πόλη στο παρελθόν υπήρξε σημαντικό εμπορικό κέντρο. Η βόλτα θα ολοκληρωθεί στην Πλατεία του ∆ηµαρχείου από το οποίο ξεκινά ένα μοναδικό σύμπλεγμά καναλιών και στενών πλακόστρωτων οδών µε παραδοσιακά εστιατόρια που φημίζονται για τις τοπικές λιχουδιές από κυνήγι, αριστοκρατικά καφενεία και μπυραρίες. Συνεχίζουμε για την Ζυρίχη. Άφιξη και τακτοποίηση στο ξενοδοχείο μας.

**4η Μέρα | Ζυρίχη – Λουκέρνη – Ζυρίχη – Ξενάγηση πόλης.**

Πρωινό και στη συνέχεια θα αναχωρήσουμε για την Λουκέρνη. Άφιξη και ξεκινάμε την ξενάγηση στην πόλη με τις χρωματιστές προσόψεις των σπιτιών, τα πλακόστρωτα δρομάκια και τις μικρές πλατείες με τα σιντριβάνια. Σπουδαίο αξιοθέατο είναι η ξύλινη σκεπαστή μεσαιωνική γέφυρα Καπελμπρίκε που απεικονίζει την ιστορία της πόλης σε 120 πίνακες ζωγραφισμένους σε ξύλο. Θα δούμε το παλιό Δημαρχείο και στη συνέχεια θα έχουμε ελεύθερο χρόνο στο λιθόστρωτο ιστορικό κέντρο που δίνει παραμυθένια χροιά στην πόλη. Στη συνέχεια επιστρέφουμε στη Ζυρίχη. Άφιξη και θα ξεκινήσουμε την ξενάγηση μας με την παλιά πόλη. Θα δούμε την Γοτθική Εκκλησία του 13ου αιώνα Φραουμνίστερ με τα περίφημα βιτρώ, την εκκλησία του Αγ. Πέτρου την μεγαλύτερη πλάκα ρολογιού της Ευρώπης, το Δημαρχείο, το πάρκο Ρίτερ, το λόφο του Ηλίου Σόνενμπεργκ, και τους τροπικούς κήπους του Πανεπιστημίου, την Όπερα και το μοντέρνο κτίριο Λε Κουρμουζιέ κέντρο προστασίας περιβάλλοντος. Η Μπανχόφστρασε, λεωφόρος των μεγάλων τραπεζών, είναι ο κεντρικότερος και πολυτελέστερος δρόμος της Ζυρίχης. Τακτοποίηση στο ξενοδοχείο μας.

**5η Μέρα | Ζυρίχη – Αλπικό τρένο – St. Moritz**

Πρωινό και αναχώρηση προαιρετικά για το Chur από όπου θα επιβιβαστούμε στο Αλπικό τρένο (εισιτήριο εξ ιδίων) για το παγκοσμίου φήμης χιονοδρομικό κέντρο St. Moritz το οποίο είναι κτισμένο σε υψόμετρο 1580 μέτρων και περιβάλλεται από μια λίμνη η οποία αποτελεί ιδανικό τοπίο. Αρχικά ήταν μικρό χωριό με ιαματικές πηγές, γνωστές ήδη από τους μεσαιωνικούς χρόνους. Άρχισε να εξελίσσεται σε χειμερινό θέρετρο από το 19ο αιώνα και σήμερα είναι ένα μέρος ιδεώδες για σκι αλλά και το καλοκαίρι για πεζοπορία. Το χειμώνα η λίμνη είναι παγωμένη και στη ιδιότυπη αυτή ‘’πίστα’’ γίνονται αγώνες χόκεϊ με άλογα στο πάγο. Σας προτείνουμε να ανεβείτε στο ομώνυμο χιονοδρομικό κέντρο για να απολαύσετε ζεστό καφέ ή σοκολάτα με θέα την παγωμένη λίμνη. Μπορείτε επίσης να επισκεφτείτε κάποιο από τα ξενοδοχεία που προσφέρουν εκπληκτική θέα στη λίμνη για καφέ ή γεύμα. Στην συνέχεια επιστροφή με το τρένο για το Chur, επιβίβαση στο λεωφορείο μας και επιστροφή στη Ζυρίχη το απόγευμα.

**6η Μέρα | Ζυρίχη – Καταρράκτες Σάφχάουζεν – Στουτγκάρδη – Πτήση επιστροφής.**

Πρωινό και αναχωρούμε για τους καταρράκτες Σάφχάουζεν οι οποίοι θεωρούνται οι πιο εντυπωσιακοί και μεγαλύτεροι σε όγκο νερού στην Ευρώπη. Φωτογραφηθείτε στην ειδική εξέδρα που έχει στηθεί μπροστά στους καταρράκτες για τους τολμηρούς επισκέπτες. Ελεύθερος χρόνος. Στη συνέχεια αναχώρηση για το αεροδρόμιο της Στουτγκάρδης για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Ελβετία - Αλσατία - Αλπικό τρένο 6 μέρες** | | | | | **Αναχώρηση: 01/05/24 - Πακέτο εκδρομής** | |
| **Ξενοδοχείο** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Στρασβούργο: Aloft Strasbourg Etoile | 4\* | Πρωινό | 730€ | 605€ | 349€ | Πτήσεις με την Aegean Airlines:  01.05.24 Θεσσαλονίκη - Ζυρίχη:  07:05 - 08:30  06.05.24 Στουτγάρδη - Θεσσαλονίκη:  19:25 - 22:35 |
| Ζυρίχη: Züri by Fassbind | 4\* | Πρωινό |
| **Στη τιμή περιλαμβάνονται:** Αεροπορικά με την Aegean Airlines: Μια Αποσκευή 23kg ανά 2 άτομα και μια χειραποσκευή 8kg ανά άτομο. Πρωινό καθημερινά στον χώρο του ξενοδοχείου. Πέντε (5) διανυκτερεύσεις στα ξενοδοχεία που αναγράφονται στον αναλυτικό μας τιμοκατάλογο. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης.  **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Προαιρετική εκδρομή με το Αλπικό τρένο: Ενήλικες: 120€ & τα παιδία από 2 έως 12 ετών: 90€. Τέλη διαμονής. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |